ČE SMO OTROCI BEGUNCI V DRUGIHDRŽAVAH, IMAMO PRAVICO,DA ZA NAS POSKRBIJO.

PREDLAGANE AKTIVNOSTI:
pogovor na osnovi aktualnih dogodkov in poročil iz medijev••••

Kdo so begunci, azilanti, tujci?
Ali katerega poznate? Od kod prihaja?
Kaj najbolj potrebujejo, kdo naj jim pomaga in kako?
Kako jim lahko pomagamo mi (če bi kdo prišel med nas ali paje že tukaj)?
Gradivo je pripravljeno na podlagi učnega gradiva in projekta ‘’Naše pravice’’ iz leta 2005. Slovenija je s tem projektom

dejavno omogočila izobraževanje o otrokovih pravicah več kot 180.000 otrokom v številnih državah v Evropi, Aziji, na BližnjemVzhodu, Latinski Ameriki in v Afriki.
Več informacij na spletni strani MZZ:
http://www.mzz.gov.si/si/zunanja_politika_in_mednarodno_pravo/clovekove_pravice_v_slovenski_zunanji_politiki/tematske_prioritete/izobrazevanje_za_clovekove_pravice_in_nase_pravice/projekt_izobrazevanja_nase_pravice/
Sliko sta narisali Katarina(13let) in Rebecca (11 let) Agius Jager, junior ambasadorki UNICEF Slovenije

KONVENCIJAO OTROKOVIH PRAVICAHSprejeta z resolucijo 44/25 Generalne skupščineOZN 20. 11. 1989, veljati je začela 2. 9. 1990. Slovenija je konvencijo nasledila.
20. člen
1. Otrok, ki je začasno ali za stalno prikrajšan zasvoje družinsko okolje ali katerega koristi nedopuščajo, da bi še naprej ostal v tem okolju,
ima pravico do posebnega varstva in pomoči,ki mu jo zagotovi država.
2. Države pogodbenice v skladu s svojo notranjo
zakonodajo takemu otroku zagotovijo nadomestno skrb.
3. Takšna skrb lahko med drugim zajema rejništvo, kafalo po islamskem pravu, posvojitev ali,če je potrebno, nastanitev v primernih ustanovah, namenjenih skrbi za otroka. Pri preučevanju rešitev naj bo posebna pozornost posvečena zaželeni nepretrganosti otrokove vzgoje innjegovemu etničnemu, verskemu, kulturnemu
in jezikovnemu poreklu.

BEGUNEC
Po Konvenciji o statusu beguncev je begunec oseba, ki se zaradi utemeljenega strahu pred preganjanjem zaradi rase, vere, narodne pripadnosti,pripadnosti določeni družbeni skupini ali določenemu političnemu prepričanju nahaja izven države, katere državljan je, in ne more ali zaradi strahu
noče uživati varstva te države ali se vanjo vrniti in ji
je priznana pravica do mednarodne zaščite (azila).

PROSILEC ZAMEDNARODNO ZAŠČITO (AZIL)
Po Ženevski konvenciji iz leta 1951 je to vsaka oseba, ki v določeni državi, ki ni njena domača, zaprosi za mednarodno zaščito (azil), se pri tem sklicuje
na preganjanje ali strah pred preganjanjem in čaka na odločitev o svoji prošnji. V času čakanja na
pravnomočno odločbo se je ne sme prisiliti, da sevrne v svojo državo.

22. člen
1. Države pogodbenice z ustreznimi ukrepi otroku, ki bodisi sam bodisi v spremstvu staršev ali
katerekoli druge osebe prosi za status begunca ali v skladu z veljavno mednarodno ali notranjo zakonodajo in postopki velja za begunca,
zagotovijo ustrezno varstvo in humanitarno
pomoč pri uživanju veljavnih pravic, določenih
s to konvencijo in z drugimi mednarodnimi humanitarnimi akti ter akti o človekovih pravicah,
katerih pogodbenice so omenjene države.
2. V ta namen države pogodbenice, če se jim zdi
primerno, sodelujejo pri vseh naporih Združenih narodov in drugih pristojnih medvladnih
ali nevladnih organizacij, ki z Združenimi narodi sodelujejo pri varstvu in pomoči takemu
otroku in pri iskanju staršev ali drugih družinskih članov kateregakoli otroka begunca, da bizbrali informacije, potrebne za ponovno združitev z njegovo družino. Če staršev ali drugihdružinskih članov ni moč najti, mora biti otrokdeležen enakega varstva kot vsak drug otrok, kije iz kakršnegakoli vzroka za stalno ali začasno
prikrajšan za svoje družinsko okolje, tako kotdoloča ta konvencija.

MEDNARODNA ZAŠČITA (AZIL)
To je zaščita oziroma zatočišče, ki ga država dodeli tujcem, če oceni, da bi vrnitev v njihovo izvornodržavo ogrozila njihovo varnost ali fizično integriteto zaradi rase, vere, narodne pripadnosti, pripadnosti določeni družbeni skupini ali političnemu
prepričanju. Ta zaščita vključuje zlasti pravico doprebivanja v tuji državi, pravice, ki pripadajo beguncem na podlagi Ženevske konvencije iz leta
1951, ter pravice, ki so zagotovljene z Zakonom omednarodni zaščiti.

Gradivo je v letu 2016 izdalo
Ministrstvo za zunanje zadeve Republike Slovenije.